સેક્સ દરમિયાન તે કેટલું લાંબુ ચાલશે અને શું વહેલું તો પુરુ નહીં થઈ જાય તે બાબતના વિચાર કરવા હકીકતમાં તમારી એ એન્જોયેબલ મોમેન્ટને ખતમ કરી નાખશે. ક્લિનિકલ સાઇકોલોજિસ્ટ નંદિતા શર્મા કહે છે કે, ‘લોકો કારણ વગર સેક્સ કેટલું લાંબુ ચાલશે તે અંગે વિચાર કરે છે અને પછી ધારણા પણ બાંધી લેતા હોય છે જ્યારે તેની જગ્યાએ તેમણે એ બાબાત પર ફોકસ કરવાની જરુર છે કે સેક્સ બંને માટે કેટલું આનંદદાયક અને એન્જોયેબલ રહે.’ કેટલું લાંબુ ચાલશે અને ચાલશે કે નહીં તેવા સવાલો ઉભા કરીને પોતાની જાત પર દબાણ શા માટે લેવું જોઈએ. તેની જગ્યાએ બંને વચ્ચે એક ક્લોઝનેસ બંધાય તે માટે પહેલા પૂરતો સમય આપો. એકબીજના નજીક આવો પછી તેને એન્જોય કરો આજ મહત્વનો મુદ્દો છે. હા ચોક્કસ તે સેકન્ડોમાં પૂરું ન થવું જોઈએ કે જેનો તમે આનંદ પણ ન માણી શકો અને એટલું લાંબુ પણ ન હોવું જોઈએ કે તેનું એસન્સ જ ગાયબ થઈ જાય.